ઉલ્લેખનીય છે કે તાલિબ બીજો એવો મહત્વનો સાક્ષી છે જે પોતાના નિવેદન પરથી ફરી ગયો છે. માર્ચ, 2017માં સુરતના ખાલિદ અદનાન ગુજરાતીએ પણ પોતાનું નિવેદન બદલી કાઢ્યુ હતુ. ખાલિદ પણ એક મહત્વનો સાક્ષી હતો. ઉલ્લેખનીય છે કે 26 જુલાઈ, 2008ના રોજ અમદાવાદમાં 19 સ્થળોએ બોમ્બ બ્લાસ્ટ થયા હતા અને 56 લોકોએ જીવ ગુમાવ્યા હતા. આ હુમલાની જવાબદારી ઈન્ડિયન મુજાહિદ્દીને લીધી હતી. 27 જુલાઈના રોજ સુરતમાં 15 બોમ્બ મળી આવ્યા હતા.